**ОБЩИНСКА ИЗБИРАТЕЛНА КОМИСИЯ ГРАД ПЪРВОМАЙ**

**П Р О Т О К О Л № 15**

**ОТ ПРОВЕДЕНО ЗАСЕДАНИЕ НА ОИК ПЪРВОМАЙ**

**Днес, 05.10.2023 година /четвъртък/ от 17:30 часа се проведе заседание на Общинската избирателна комисия град Първомай. Присъстваха: Иван Ангелов Топузов - председател, Ваня Александрова Йотовска – зам. председател, Владимир Димитров Иринков - зам. председател, Атанас Иванов Василев – зам. председател, Петрана Иванова Димитрова – секретар и членовете: Илко Стойчев Динков, Мария Михайлова Русева, Донка Рашева Тодорова, Добринка Ганчева Ганева.**

Председателят на ОИК предложи проектите за Решения да бъдат докладвани от Петрана Димитрова – секретар на ОИК, и предложи заседанието да протече при следния

**ДНЕВЕН РЕД:**

**1. Приемане решение за определяне на помещение, в което до предаването им на СИК, да се съхраняват хартиените бюлетини за гласуване и ролките със специализирана хартия за машинно гласуване за изборите за общински съветници и за кметове на 29 октомври 2023 г. в община Първомай.**

**2. Приемане решение за определяне и упълномощаване на членове на Общинска избирателна комисия Първомай, област Пловдив, за приемането, транспортирането и доставката на хартиените бюлетини, както и ролките със специализирана хартия за машинно гласуване за изборите за общински съветници и за кметове на 29 октомври 2023 г. в община Първомай.**

**Пристъпи се към изпълнение на дневния ред.**

**По точка първа от дневния ред:**

Под вх. № 34/04.10.2023 г. във входящия регистър на ОИК Първомай, постъпи писмо от областния управител на Област Пловдив, в което със своя Заповед № РД-20-100/29.09.2023 г. за Община Първомай определя следното помещение, в което до предаването им на СИК, да се съхраняват хартиените бюлетини за гласуване и ролките със специализирана хартия за машинно гласуване за изборите за общински съветници и за кметове на 29 октомври 2023 г. в община Първомай, а именно:

Пленарна зала - етаж 1 в сградата на Общинска администрация – Първомай, с адрес: гр. Първомай, ул. „Братя Миладинови – юг” №50.

Със Заповед № РД – 15-554/25.09.2023 г., постъпила под вх. № 35/05.10.2023 г. във входящия регистър на ОИК, Кметът на Община Първомай определя същото помещение за съхранение на хартиените бюлетини за гласуване и ролките със специализирана хартия за машинно гласуване за изборите за общински съветници и за кметове на 29 октомври 2023 г.

Предвид изложеното и на основание чл. 87, ал.1, т.1 от Изборния кодекс, Общинската избирателна комисия Първомай взе следното:

**РЕШЕНИЕ № 85 - МИ:**

**Определя Пленарна зала - етаж 1 в сградата на Общинска администрация – Първомай, с адрес: гр. Първомай, ул. „Братя Миладинови – юг” №50 за помещение, в което до предаването им на СИК, да се съхраняват хартиените бюлетини за гласуване и ролките със специализирана хартия за машинно гласуване за изборите за общински съветници и за кметове на 29 октомври 2023 г. в община Първомай.**

**Гласували „За”: Иван Ангелов Топузов - председател, Ваня Александрова Йотовска – зам.председател, Владимир Димитров Иринков - зам.председател, Атанас Иванов Василев – зам. председател, Петрана Иванова Димитрова – секретар и членовете: Илко Стойчев Динков, Мария Михайлова Русева, Донка Рашева Тодорова, Добринка Ганчева Ганева.**

Решението на ОИК може да се оспорва пред ЦИК по реда на чл. 88, ал. 1 от Изборния кодекс в срок от 3 дни от обявяването му.

**По точка втора от дневния ред:**

Във входящия регистър на ОИК Първомай под № 31/03.10.2023 г. е постъпило писмо на ЦИК изх. № МИ-15-610 от 03.10.2023 г., според което ОИК Първомай следва до 09.10.2023 г. да определи и упълномощи двама свои членове за приемането, транспортирането и доставката на хартиените бюлетини, както и ролките със специализирана хартия за машинно гласуване от печатница „Печатница на БНБ” АД.

Предвид изложеното, на основание чл. 87, ал.1, т.1 и във връзка с Решение № 1979-МИ от 18.08.2023 г. на ЦИК, Общинската избирателна комисия Първомай взе следното

**РЕШЕНИЕ № 86 - МИ:**

**ОПРЕДЕЛЯ И УПЪЛНОМОЩАВА:**

**Красимира Георгиева Куцарова и Илко Стойчев Динков, двамата членове на ОИК Първомай да получат отпечатаните хартиени бюлетини, както и ролките със специализирана хартия за машинно гласуване за изборите за общински съветници и за кметове на 29 октомври 2023 г. в община Първомай от определената за изборния район печатница-изпълнител „Печатница на БНБ” АД, както и да подпишат приемателните протоколи.**

**УПЪЛНОМОЩЕНИТЕ членове от ОИК Първомай имат права:**

**- да осъществяват цялостен контрол при приемането, транспортирането и доставката на бюлетини и ролки със специализирана хартия за машинно гласуване за изборите за общински съветници и за кметове, насрочени на 29.10.2023 г. в община Първомай;**

**- да подписват приемателните протоколи;**

**- да запечатват помещението, в което се съхраняват бюлетините и ролките със специализирана хартия за машинно гласуване, с лента, подписана от всички членове на Общинска избирателна комисия Първомай, подпечатана с печата на ОИК Първомай;**

**- с подписите си върху лентата да отразят датата и часа на поставянето й.**

Препис от настоящото решение да се изпрати на Областна администрация Пловдив, ЦИК и печатница на БНБ АД.

**Гласували „За”: Иван Ангелов Топузов - председател, Ваня Александрова Йотовска – зам.председател, Владимир Димитров Иринков - зам.председател, Атанас Иванов Василев – зам. председател, Петрана Иванова Димитрова – секретар и членовете: Илко Стойчев Динков, Мария Михайлова Русева, Донка Рашева Тодорова, Добринка Ганчева Ганева.**

Решението на ОИК може да се оспорва пред ЦИК по реда на чл. 88, ал. 1 от Изборния кодекс в срок от 3 дни от обявяването му.

Поради изчерпване на дневния ред председателят закри заседанието.

**Председател: Секретар:

Иван Топузов Петрана Димитрова**